《寄赠集虚孟高士》
元代·方回

天地春藏冻核中，时来蜂蝶哄东风。
万端变化根无极，一寸灵明裹太空。
妙处千江分明月，飘然六合点飞鸿。
守玄知默交龙虎，肯泥丹炉子午红。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。